**Protokoll nr. 5**

**Teema**: Kooliruumide mürataseme mõõtmine

**Koostajad**: Agnes Tambets, Hanna Palm

**Kirjeldus**: Alustuseks seadistasime vajamineva töövahendi, milleks oli müramõõtja. Järgmise sammuna panime paika kohad, kus mõõtmisi läbi soovisime viia. Kõikides valitud kohtades mõõtsime ja fikseerisime antud kohale maksimaalse mürataseme detsibellides. Mõõtmisi viisime läbi 07. märtsil kell 13.50-14.20 ning jätkasime 08. märtsil kell 8.30-8.45. Kokku tegime 15 mõõtmist, neist 4 tegime vahetunni ajal.

**Andmed**:

|  |  |  |
| --- | --- | --- |
| Mõõtmise nr. | Mõõtmise asukoht | Max. müratase (dB) |
| 1. | Raamatukogu (tundide ajal) | 55,2 |
| 2. | Võimla (vahetunnis) | 33,6 |
| 3. | Võimla (tundide ajal) | 75,9 |
| 4. | Fuajee (tundide ajal) | 40,6 |
| 5. | Fuajee (vahetunni ajal) | 71,9 |
| 6. | Garderoob (tundide ajal) | 46,1 |
| 7. | Garderoob (vahetunni ajal) | 57,2 |
| 8. | II korrus, aula esine (tundide ajal) | 40,1 |
| 9. | II korrus, aula esine (vahetunni ajal) | 66,3 |
| 10. | Klass 202 (tundide ajal) | 49,7 |
| 11. | Klass 301 (tundide ajal) | 56,4 |
| 12. | Koolimaja esine (tundide ajal) | 43,3 |
| 13. | I tunni koolikell | 64,2 |
| 14. | IV korruse koridor (tundide ajal) | 37,7 |
| 15. | III korruse koridor (tundide ajal) | 36,4 |

Keskmine müratase ümardatult 51,6 dB

**Kokkuvõte:** Hoonestatud või hoonestamata alad jaotatakse üldplaneeringu alusel nelja rühma, millest laste- ja õppeasutused kuuluvad II kategooriasse. Selle kategooria kohaselt on klassides, lugemissaalides, õppekabinettides ja muudes õpperuumides normaalne maksimaalne helirõhutase (LpA, max) 35 detsibelli. Spordisaalides on normaalne müratase 40 detsibelli. Koolis teostatud mõõtmised näitavad, et meie gümnaasiumi müratase on üsna kõrge. Kõrgeim saadud tulemus vahetunni ajal mõõtes oli fuajees, kus müramõõtja näitas müratasemeks 71,9 detsibelli. Tulemus on loogiline, sest fuajees toimub vahetundide ajal kõige rohkem liikumist. Kõrgeima tulemuse tundide ajal mõõtes saime klassis 301, kus müramõõdik näitas tulemuseks 56,4 detsibelli. Tulemus on loogiline, sest antud klassis toimus tund algklassil, kus väiksed kodanikud tihti õpingute asemel end lobisema unustavad. Kõige madalama tulemuse mõõtsime võimlas, seda vahetundide ajal, kus näit oli 33,6 detsibelli.

Kõrge müratase tekitab ärritust ja pahameelt. Samuti tekitab mürareostus kuulmislangust ning aitab kaasa südame-veresoonkonna haiguste tekkimisele. Üle 60 dB müra hakkab segama keskendumist.